Робэрт Кубіца

**Ро́бэрт Ю́зэф Кубі́ца** (;  7 сьнежня 1984, Кракаў) — польскі гоначнік і раліст. Першы і адзіны паляк у Формуле-1. Чэмпіён сьвету па ралі ў клясах WRC-2 (2013) і LMP2 (2023). Чэмпіён Эўропы Ле-Ману ў катэгорыі LMP2 (2021).

## Жыцьцяпіс

### Юнацкія гады
Кар’еру пачынаў з шасьцігадовага веку ў картынгу. Шасьціразовы чэмпіён Польшчы ў розных векавых катэгорыях. У 13-гадовым веку пераехаў у Італію, дзе ў 1998 року стаў першым замежным чэмпіёнам Італіі ў юніёрскім разрадзе.

З 2000 року ўдзельнічае ў дарослых спаборніцтвах. Скончыўшы чэмпіянаты сьвету і Эўропы на 4-м месцы, скончыў картынгавую кар’еру.

У 2001 року перайшоў у каманду EC Motorsport Эўрапейскага кубку Формулы Рэно-2000, дзе толькі аднойчы здолеў заняць поўл-пазыцыю і адзін раз фінішаваць на 2-м месцы. Па выніках сэзону скончыў чэмпіянат на 14-м месцы. Праз год падняўся на 7-е месца ў агульным заліку, прыняты ў . У канцы году сышоў з праграмы разьвіцьця дзеля выступаў у Формуле-3.

З прычыны дарожна-транспартнага здарэньня дэбют у Эўрасэрыі адбыўся толькі 21 чэрвеня 2003 року за каманду «Прэма». Паўдзельнічаўшы ў 14 гонках сэзону, заняў у выніку 12-е месца.

У 2004 року выступаў у Эўрасэрыі за нямецкую «Мюке Мотаспорт». Па выніках чэмпіянату заняў 7-е месца.

На пачатку 2005 року здабыў тытул чэмпіёна Польшчы ў відэагульні Colin McRae Rally 2005. Сэзон пачаў за басконскую каманду «Эпсылён Эўскадзі» ў Формуле V8 3.5. Здабыў чэмпіёнства ў асабістым заліку і разам з партнэрам Фэліксам Партэйра — Кубак канструктараў для каманды.

### Формула-1
У верасьні 2005 атрымаў запрашэньне далучыцца да каманды Формулы-1 «Мінардзі», аднак ня здолеў атрымаць супэрліцэнзіі Міжнароднай аўтамабільнай фэдэрацыі, неабходнай для кіраваньня балідам. У канцы году падпісаў кантракт з БМВ Заўбэр, дзе меў стаць трэцім (тэставым) пілётам. Дэбютам у гонцы Формулы-1 стала , дзе Робэрт Кубіца замяніў траўмаванага Жака Вільнёва. Скончыў выперадкі на 7-м месцы, аднак быў дыскваліфікаваны за недастатковую масу баліду. Пасьля сыходу Жака Вільнёва з каманды стаў ейным другім пілётам. 10 верасьня на , стартаваўшы з 6-га месца, фінішаваў 3-м, здабыўшы свае першыя пункты ў Формуле-1. Дэбютны сэзон скончыў на 16-м месцы.

У 2007 року працягнуў выступ за БМВ Заўбэр разам зь Нікам Гайдфэльдам. 10 чэрвеня ў часе  на 27-м коле сутыкнуўся з аўтамабілем Ярна Трулі, вылецеў з трасы і на хуткасьці 230 км/г уляцеў у бэтонную агароджу. Пасьля гэтага балід пераляцеў праз трасу і яшчэ раз ударыўся ў процілеглую сьцяну. Аднак сам кіроўца абышоўся толькі лёккім страсеньнем мозгу і вывіхам косткі, ды ўжо наступнага дня быў выпісаны з шпіталю; тым ня меней, быў вымушаны прапусьціць наступнае Гран-пры. Скончыў сэзон на 6-м месцы ў агульным заліку.

16 сакавіка 2008 року на  упершыню стартаваў зь першай лініі, здабыўшы ў кваліфікацыі 2-е месца. Гонку скончыць ня здолеў, бо быў выбіты з трасы Кадзукі Накадзімам. 5 красавіка ў кваліфікацыі да  здабыў сваю першую поўл-пазыцыю, якая стала першай і ў гісторыі каманды «БМВ Заўбэр». Гонку скончыў на 3-м месцы. 8 чэрвеня на  стартаваў з 2-га месца, а дзякуючы сыходам супернікаў упершыню здабыў перамогу ў Гран-пры, які стаў першым трыюмфам і гоначнікаў з рэгіёну Цэнтральнай і Ўсходняй Эўропы, і каманды «БМВ Заўбэр». Пасьля гэтага этапу займаў 1-е месца ў агульным заліку чэмпіянату. Скончыў сэзон на 4-й пазыцыі.

У сэзоне 2009 року набылі моц зьмены тэхнічнага рэглямэнту чэмпіянату Формулы-1. Робэрт Кубіца, які лічыўся адным з фаварытаў спаборніцтваў, выступаў нездавальняючы пераважна з прычыны тэхнічных праблемаў. У сярэдзіне сэзону кампанія «БМВ Заўбэр» абвясьціла пра сыход з гонак з наступнага сэзону. 7 кастрычніка 2009 року Кубіца падпісаў кантракт з «Рэно». Адзіны свой подыюм сэзону здабыў на  (2-е месца). Яго скончыў на 14-м месцы.

Напарнікам паляка ў камандзе «Рэно» стаў расеец Віталь Пятроў. Каманда цалкам зьмяніла ў міжсэзоньні склад пілётаў, да таго ж страціла галоўных спонсараў, стаўшыся вінаватай у г. зв. «». У тэхнічны рэглямэнт гонак таксама былі ўнесеныя чарговыя зьмены. Першыя пункты для новай каманды зарабіў на  (2-е месца), заразом здабыўшы свой дзясяты подыюм. Цэлы сэзон змагаўся зь Ніка Росбэргам за 7-е месца ў агульным заліку, аднак у выніку саступіў яму 5 пунктаў, скончыўшы сэзон на 8-м месцы.

6 лютага 2011 року падчас спэцыяльнай гонкі «Ронда Андоры», едучы аўтамабілем Škodą Fabią S2000 Evo2 каманды «DP Autosport», Кубіца левым бортам ударыўся ў бар’ерную агароджу. Ягоны партнэр Якуб Гербэр выбраўся з аўтамабілю ўласнымі сіламі, а дзеля Кубіцы давялося расьпілоўваць каркас аўто. Ён займеў шматлікія пераломы правай рукі і ногі ды пашкоджаньне костак рукі. Але быў як найхутчэй праапэраваны і выведзены з штучнай комы. Пасьля гэтага праходзіў шматмесячную рэабілітацыю.

### Ралі
9 верасьня 2012 року вярнуўся да ўдзелу ў ралійных гонках. З сакавіка 2013 року далучыўся да спаборніцтваў Чэмпіянату сьвету па ралі ў клясе WRC2 і заняў па выніках году 13-е месца з 32 пілётаў.

У сэзоне 2014 року выступаў за каманду «М-Спорт», заняўшы 16-е месца. У сэзоне-2015 стартаваў у прыватнай камандзе RK WRT па-за залікам чэмпіянату сьвету; зь ёй удзельнічаў у розных спаборніцтвах цягам двух гадоў.

### Формула-Э, Формула-1
У 2017 року выказаў жаданьне вярнуцца да рэгулярных гоначных спаборніцтваў. Паўдзельнічаў у тэстах балідаў Формулы-Э і Формулы-1 розных камандаў. З 2018 року стаў рэзэрвовым кіроўцам каманды «Ўільямз», а праз год стаў ейным асноўным гоначнікам. Аднак у той час ужо ніхто, улучна з самім Робэртам, не лічыў «Ўільямз» канкурэнтаздольнай камандай. За сэзон-2019 Кубіца набраў 1 пункт у  дзякуючы сходам 7 аўтамабіляў і штрафам абодвум пілётам «Альфа Рамэо». У канцы сэзону сышоў зь «Ўільямзу».

У 2020 стаў рэзэрвовым кіроўцам каманды «Альфа Рамэо». У 2021 паўдзельнічаў у двух Гран-пры замест хворага на Ковід-19 Кімі Райкенэна. У  заняў 15-е месца, у  — 14-е.

### LMP2
З 2021 року перайшоў у гонкі Эўрапейскай сэрыі Ле-Ману на прататыпы LMP2 бэльгійскай каманды «W Racing Team». Каманда ў агульным заліку стала чэмпіёнкай сэрыі.

У 2022 року перайшоў у каманду Прэма Рэйсінг, зь якой стаў 5-м у агульнакамандным заліку Чэмпіянату сьвету па гонках на вытрываласьць.

У 2023 у тым жа чэмпіянаце, выступаючы за каманду «W Racing Team», заняў 1-е месца ў камандным заліку.

## Крыніцы

## Вонкавыя спасылкі
* 

Катэгорыя:Польскія ралісты
Катэгорыя:Гоначнікі чэмпіянату сьвету па картынгу
Катэгорыя:Гоначнікі Формулы-Рэно 3.5
Катэгорыя:Гоначнікі Эўрасэрыі Формулы-3
Катэгорыя:Гоначнікі Эўракубку Формулы-Рэно
Катэгорыя:Гоншчыкі Формулы-3
Катэгорыя:Гоначнікі Формулы-Рэно
Катэгорыя:Кіроўцы „Заўбэру“ ў Формуле-1
Катэгорыя:Кіроўцы „Рэно“ ў Формуле-1
Катэгорыя:Кіроўцы „Ўільямзу“ ў Формуле-1
Катэгорыя:Кіроўцы „Альфа-Рамэо“ ў Формуле-1
Катэгорыя:Гоначнікі 24 гадзінаў Ле-Ману
Катэгорыя:Гоначнікі чэмпіянату сьвету на вытрываласьць
Катэгорыя:Гоначнікі Эўрапейскай сэрыі Ле-Ману
Катэгорыя:Гоначнікі Нямецкіх майстроў крытых аўтамабіляў
Катэгорыя:Польскія гоначнікі Формулы-1
Катэгорыя:Пераможцы Гран-пры Формулы-1